सपा के राजनीतिक समीकरण में अभी भी यादव और मुस्लिम सबसे मजबूत वोट बैंक है. यादव वोट बैंक पर मुलायम सिंह और उनके परिवार की सीधी दावेदारी है. लेकिन मुस्लिम वोट बैंक के मामले में उनकी निर्भरता हमेशा किसी मुसलिम चेहरे पर बनी रहती है. आजम खान उन शुरुआती लोगों में शामिल हैं जिनके साथ मिलकर मुलायम सिंह ने सपा की नींव रखी थी. तब से आजम खान सपा में एकछत्र मुस्लिम चेहरे के रूप में स्थापित रहे हैं.